section_heading: Sinopsis
paragraph_text: Valentina Villanueva Lanz je slatka i inteligentna djevojka. Moglo bi se reći da ima sve. Sve osim fizičke ljepote. Zbog toga je, iskompleksirana, utjehu našla u slatkišima kao antidepresivima. Uz sve to nije uspjela ispuniti prazninu u duši, ali je ispunila svoje tijelo i pretjerano se udebljala. No, naučila je voljeti sebe takvu kakva jest. Upravo je završila školovanje i došlo je vrijeme da se ponovno susretne s Evom Lanz, svojom majkom, poznatom pjevačicom s kojom je prestala živjeti s 8 godina, kad ju je njena teta Olimpia poslala u internat pod izgovorom da je udaljava od lošeg utjecaja majke koju je, nakon muževe smrti, ocrnjivala kao pijanicu.